**ZMENA STANOV SPZ SHVÁLENÁ RADOU SPZ v ŽILINE**

**24.11.2018**

V § 3 ods. 2 na konci odseku za bodkou sa doplnila veta. „Slovenský poľovnícky zväz vykonáva a podieľa sa na vedeckej a pedagogickej činnosti v odbore poľovníctva.“

Celý odsek 2 vrátane zmeny znie:

„Pri ochrane zveri, chránených živočíchov a ich životného prostredia spolupracuje so štátnymi orgánmi, organizáciami ochrany prírody a krajiny, regionálnou samosprávou, vlastníkmi a užívateľmi poľovných pozemkov a inými poľovníckymi organizáciami. Sleduje a vyhodnocuje aktivity mimovládnych organizácií s cieľom formulácie spoločných východísk pre trvalo udržateľný rozvoj poľovníctva ako súčasti rozvoja vidieka, ochrany a starostlivosti o voľne žijúce druhy poľovej zveri vrátane jej odbornej selekcie. Slovenský poľovnícky zväz vykonáva a podieľa sa na vedeckej a pedagogickej činnosti v odbore poľovníctva.“

Z dôvodu prijatej zmeny Stanov SPZ bol pozmenený aj § 41 „Účinnosť“; zároveň bolo v § 41 doplnené miesto konania XI. snemu SPZ a celková zmena §-u 41 bola prijatá nasledovne:

V § 41 ods. 2 za slovami XI. snemom SPZ bol doplnený text „v Nitre“ a nasleduje pôvodný text,

V § 41 ods. 3 za slovami XI. snemom SPZ bol doplnený text „v Nitre“ a nasleduje pôvodný text,

V § 41 sa doplnil nový odsek 4. „prijatých Radou SPZ zo dňa 24.11.2018 v Žiline, ktoré nadobúdajú účinnosť 1. januára 2019.“

Celý § 41 vrátane zmien znie:

„Tieto stanovy nadobúdajú účinnosť 1. júla 2012, v znení ich zmien a doplnkov:

1. prijatých Radou SPZ zo dňa 14.05.2016 v Žiline, ktoré nadobúdajú účinnosť

1. júna 2016,

2. potvrdených XI. snemom SPZ v Nitre zo dňa 10.6.2017,

3. schválených XI. snemom SPZ v Nitre zo dňa 10.6.2017, ktoré nadobúdajú

účinnosť 1. júla 2017,

4. prijatých Radou SPZ zo dňa 24.11.2018 v Žiline, ktoré nadobúdajú účinnosť

1. januára 2019.“

Ing. Tibor Lebocký, PhD. v. r.

prezident SPZ